title: Grito de Dolores
text: Se conoix con o nombre de Grito de Dolores (en castellano, Chilo de Dolores en aragonés) a lo escaicimiento que ye en l'alazetz d'a Guerra d'independencia de Mexico, que en ixe inte yera una colonia d'Espanya. Iste Grito de Dolores estió a clamata que fació Miguel Hidalgo y Costilla (con Ignacio Allende y Juan Aldama), un sacerdot mexicano, a los suyos parroquians o 16 de setiembre de 1810 ta que se sublevasen.
  
  A clamata se fació en l'antigo lugar de Dolores, tocando a dita Campana de Dolores (iste lugar ye l'actual municipio mexicano de Dolores Hidalgo, en Guanajuato) dica la plegata d'os parroquians, quan Miguel Hidalgo fació un sermón que remató con as palabras ¡Viva la Virgen de Guadalupe!, ¡Abajo el mal gobierno!, ¡Viva Fernando VII!. (Viva a Virchen de Guadalupe!, Abaixo lo mal gubierno!, Viva Ferrando VII!). En realidat, se fació a clamata quan l'autoridat colonial espanyola d'o Visorreinato de Mexico ya heba descubierto a conspiración ta una sublevación, y ubrió una guerra por a independencia de l'actual Mexico que no remató dica o 27 de setiembre de 1827 con a sinyatura d'o Tractau de Córdoba, seguntes o qual Espanya reconoixeba a independencia de Mexico.
  
  Historia de Mexico